08/05/2015 | Administración LocalMunicipal
Santiago de Compostela
Área de Servizos Sociais
Bases reguladoras e convocatoria para a concesión de bolsas de comedor para o alumnado dos centros docentes públicos e privados concertados de educación infantil (segundo ciclo) e de educación primaria obligatoria para o curso 2015/2016

De conformidade coas competencias atribuídas ao municipio pola Lei 7/1985, do 2 de abril, reguladora das bases do réxime local e demais lexislación vixente e, consonte o marco xurídico definido polo RD lexislativo 2/2004, do 5 de marzo, polo que se aproba o texto refundido da Lei reguladora das facendas locais, os preceptos básicos da Lei 38/2003, do 17 de novembro, xeral de subvencións e o seu regulamento e a Lei 9/2007, do 13 de xuño, de subvencións de Galicia, convócase a concesión de bolsas para comedor para o alumnado dos centros docentes públicos e privados concertados de educación infantil (segundo ciclo) e de educación primaria obrigatoria do Concello de Santiago de Compostela, por un importe de 130.000,00 €, dos cales 52.000,00 euros irán con cargo á partida orzamentaria 020 23100 48001/15 e os 78.000,00 euros restantes á partida orzamentaria correspondente do orzamento xeral do 2016. Non obstante, ditos importes poderán ser incrementados como consecuencia dunha xeración, ampliación ou incorporación de crédito que non requirirá dunha nova convocatoria, de conformidade co previsto no artigo 58 do Real Decreto 887/2006, do 21 de xullo, polo que aproba o Regulamento da Lei xeral de subvencións. A efectividade desta contía adicional, queda condicionada á declaración de dispoñibilidade de crédito. A concesión de bolsas de comedor escolar farase consonte as seguintes BASES REGULADORAS: O obxecto da presente convocatoria é regular o procedemento para a concesión de bolsas de comedor ás familias do Concello de Santiago que teñan menores de idade ao seu cargo escolarizados en centros docentes públicos e privados concertados de educación infantil (segundo ciclo) e de educación primaria obrigatoria do Concello de Santiago, que conten con servizo de comedor e que estean matriculados ou teñan reserva de praza para o curso 2015/2016, de conformidade cos principios de publicidade, transparencia, concorrencia, obxectividade, igualdade e non discriminación. Establécense dúas modalidades de bolsas de comedor escolar: bolsas de comedor de carácter asistencial e bolsas de comedor para a conciliación de vida persoal, familiar e laboral. As bolsas de comedor, de carácter asistencial, están destinadas a aquelas familias en desventaxe social e con menor poder adquisitivo que, por escasez de recursos económicos, non poden facer fronte ao custo do servizo de comedor. Estas bolsas están cofinanciadas pola Deputación Provincial da Coruña. As bolsas de comedor para a conciliación, teñen como finalidade facilitar a conciliación da vida persoal, familiar e laboral das familias. Estas bolsas están cofinanciadas polo Fondo Social Europeo e a Secretaría Xeral da Igualdade da Xunta de Galicia. As bolsas concederanse só na modalidade de fixos mensuais, é dicir, de todos os días lectivos do mes, non sendo admisibles solicitudes para comedor na modalidade de fixos discontinuos nin esporádicos. · De setembro de 2015 e xuño de 2016 (ambos os dous incluídos) · De non prestarse servizo de comedor nos meses de setembro e xuño: de outubro de 2015 a maio de 2016 (ambos os dous incluídos). · De non prestarse servizo de comedor no mes de setembro: de outubro de 2015 a xuño de 2016 (ambos os dous incluídos). · De non prestarse servizo de comedor no mes de xuño: de setembro de 2015 a maio de 2016 (ambos os dous incluídos) Terán a condición de beneficiarias as unidades familiares de convivencia empadroadas no Concello de Santiago, con menores ao seu cargo escolarizados nos centros públicos ou concertados do municipio, que cursen Educación Infantil (segundo ciclo) ou a Educación Primaria Obrigatoria. Para os efectos desta convocatoria considérase unidade familiar: a) Os cónxuxes ou titores legais, ou parellas de feitos. b) Os fillos e fillas menores de idade. c) Os fillos ou fillas maiores de idade con discapacidade física, psíquica ou sensorial ou incapacitados xudicialmente, suxeitos á patria potestade prorrogada ou rehabilitada. Asimesmo, se terán en conta as seguintes circuntancias familiares: Entenderase por familia monoparental, de conformidade co previsto na Lei 3/2011, do 30 de xuño, de apoio á familia e á convivencia de Galicia, a unidade familiar formada por un único proxenitor ou proxenitora, con fillos/as menores ao seu cargo, que non conviva con outra persoa coa que manteña unha relación análoga á conxugal e sempre que o outro proxenitor/a non contribúa economicamente ao seu substento, e acrediten esta situación mediante sentenza de separación/divorcio (matrimonios) ou sentenza de garda, custodia e alimentos (para parellas de feito). No caso de custodia compartida, achegaranse os datos económicos e laborais de ambos os dous proxenitores. Os ingresos de todos os anteditos membros teranse en conta para determinar a situación económica da unidade de convivencia. En ningún caso poderán ser destinatarios de bolsas de comedor os proxenitores privados da patria potestade dos seus fillos, ou se a tutela ou a garda dos menores fora asumida por unha institución. As familias beneficiarias deberán cumprir os seguintes requisitos: · Estar empradoadas e residir de forma efectiva no Concello de Santiago de Compostela. · Convivir co/a menor ou menores para os que se solicita a bolsa. · Estar matriculado/a ou ter reserva de matrícula para o curso 2015/2016. · Contar con praza de comedor o/a menor ou menores, para os que se solicita a bolsa, de non ser así aínda que sexa concedida a axuda non se fará efectiva. · Non superar as rendas máximas establecidas nesta convocatoria, que son as seguintes: Bolsas asistenciais: renda per cápita anual: 4.153,58 €. Bolsas de conciliación: renda máxima familiar anual: 22.365,46 € · Presentar a solicitude e documentación no prazo establecido nestas bases. · No caso de ter sido beneficiaria de bolsa de comedor escolar durante o curso pasado, ter satisfeito mensualmente a achega económica que correspondía aboar. · Estar ao corrente no cumprimento das súas obrigas tributarias e sociais. · Non estar incursa en ningunha das prohibicións establecidas no artigo 13 da Lei 38/2003, do 17 de novembro, xeral de subvencións. Os anteriores requisitos deberán reunirse ao término do prazo de presentación de solicitudes e manterse ao longo do curso escolar. Son obrigas das familias beneficiarias das bolsas de comedor as seguintes: · Utilizar o servizo de comedor, salvo causa xustificada. · Autorizar ao Concello de Santiago para ingresar o importe das bolsas que, no seu caso, sexan concedidas na conta bancaria da entidade colaboradora correspondente. · Autorizar ao Concello de Santiago, de xeito expreso, a persoa solicitante e os demais membros computables da unidade familiar para recabar da Axencia Estatal da Administración Tributaria, de xeito telemático, os datos de carácter tributario necesarios para a determinación da renda da unidade familiar. · Autorizar ao Concello de Santiago á recollida e tratamento de datos de carácter persoal, coa única finalidade de utilizalos para as xestións, procedementos e consultas derivadas da presentación desta solicitude e á cesión dos datos persoais que sexan estrictamente necesarios para a xestión do pago das bolsas de comedor escolar ás entidades colaboradoras previstas na base 7 desta convocatoria. · Comunicar coa debida antelación ao servizo de comedor xestionado polo centro escolar, a ANPA ou empresa adxudicataria deste servizo, a/as ausencia/as dos/as menores que, por calquera causa xustificada se vaia producir, con indicación do/s día/s nos que terá lugar, no caso de non facelo, o Concello poderá revogar a bolsa de comedor. · Comunicar ao Departamento de Benestar Social calquera alteración das condicións que motivaron o outorgamento da bolsa. · Comunicar ao Departamento de Benestar Social, a través do Rexistro Xeral do Concello, as baixas que soliciten no servizo de comedor. · Cumprir as normas establecidas no Regulamento interno para o servizo de comedor. · Aboar puntualmente a diferenza non financiada por este programa municipal existente entre o custo mensual do comedor e a/s bolsa/s concedida/s. · Estar ao corrente no cumprimento das súas obrigas tributarias e sociais. · Someterse ás actuacións de comprobación, que efectúe o órgano concedente ou a entidade colaboradora, no seu caso, así como calquera outra de comprobación e control financeiro que poida realizar os órganos competentes, tanto nacionais coma comunitarios, achegando canta información lles sexa requirida no exercicio das actuacións anteriores. · Proceder ao reintegro dos fondos percibidos nos supostos contemplados na Lei 38/2003, do 17 de novembro, xeral de subvencións e na base 18 desta convocatoria. Serán entidades colaboradoras os centros docentes públicos e privados concertados de educación infantil (segundo ciclo) e de educación primaria obrigatoria, que xestionen directamente o servizo de comedor, as Asociacións de Nais e Pais (ANPAS) dos centros educativos que xestionen dito servizo ou, no seu caso, a empresa adxudicataria para a prestación do servizo de comedor escolar, que non estean incursas en ningún dos supostos de prohibición contidos no artigo 13 da Lei 38/2003, xeral de subvencións. Son obrigas das entidades colaboradoras as seguintes: · Cubrir e asinar debidamente a aceptación como entidade colaboradora na xestión de bolsas de comedor escolar (anexo III) · Garantir o servizo de comedor durante o curso escolar. · Destinar os fondos percibidos do Concello para sufragar os gastos do servizo de comedor. · Comunicar as incidencias que se produzan do alumnado beneficiario ao Departamento de Benestar Social. · Xustificar a entrega dos fondos percibidos ante o órgano concedente da subvención, unha vez rematado o curso escolar, cumprimentando a certificación, á que fai referencia a base 17 desta convocatoria. · Encontrarse ao corrente no pagamento das súas obrigas tributarias e sociais. · Someterse ás actuacións de comprobacións que respecto da xestión dos devanditos fondos poida efectuar o órgano concedente, así como calquera outra de comprobación ou control financeiro que poidan realizar os órganos de control competentes, tanto estatais coma comunitarios, para o que se achegará canta información lle sexa requirida no exercicio das actuacións anteriores. As solicitudes, que estarán a disposición das persoas interesadas na Concellaría da Área de Servizos Sociais, na Oficina de Atención ao Cidadán e na páxina web www.santiagodecompostela.org, formalizaranse segundo o modelo normalizado que se inclúe neste documento (anexo I), e presentaranse debidamente cumprimentada, xunto a documentación, que se detalla na base 9.2, no Rexistro Xeral do Concello, rúa Presidente Salvador Allende, 2-4 ou no Rexistro auxiliar do Centro Sociocultural O Ensanche, rúa Frei Rosendo Salvado 14-16, baixo, así como nos órganos sinalados no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, de 13 de xaneiro. De conformidade co disposto no artigo 5 da Lei orgánica 15/1999, do 13 de decembro, de protección de datos de carácter persoal, informáselles ás persoas solicitantes, que os seus datos serán tratados de xeito confidencial e incorporáranse a aos ficheiros automatizados do Concello de Santiago coa finalidade de xestionar as bolsas de comedor escolar que se regulan nestas bases. Todos os datos solicitados son necesarios para atender a solicitude de bolsas de comedor e o feito de presentarse á convocatoria presupón a autorización para o acceso a súa obtención, consulta e emisión de documentos. Así, pois, as persoas solicitantes autorizan á recollida e tratamento dos seus datos de carácter persoal e os dos seus fillos e fillas menores de idade, que se incorporarán aos ficheiros automatizados do Concello de Santiago e á publicación das relacións de persoas solicitantes, do alumnado beneficiario e dos importes das bolsas que, no seu caso, sexan concedidas. Asimesmo, autorizan ao Concello de Santiago á cesión dos datos persoais que sexan estrictamente necesarios para a xestión do pago das bolsas de comedor escolar ás entidades colaboradoras previstas na base 7 desta convocatoria, para o que deberán asinar debidamente a folla num.2 do anexo I destas bases reguladoras. Os dereitos de acceso, rectificación, cancelación ou oposición poderán exercitarse mediante escrito perante o Rexistro Xeral do Concello de Santiago. A reserva que as persoas solicitantes poidan facer no sentido de non autorizar a obtención, publicidade e cesión dos seus datos ou dos menores ao seu cargo que, en todo caso terá que se expresar por escrito, poderá dar lugar á exclusión do proceso para a concesión de bolsas de comedor escolar ou, noutro caso, á revogación do acto de outorgamento e, se procede, ao reintegro do importe concedido. Á solicitude deberá achegarse a seguinte documentación: 9.2.1 Fotocopia do DNI/NIE, pasaporte, tarxeta ou permiso de residencia da persoa solicitante e de todas as persoas maiores de 16 anos que formen parte da unidade familiar.9.2.2 Fotocopia completa do Libro de Familia ou, no seu defecto, a documentación oficial que o substitúa.9.2.3 Fotocopia do Libro de Familia Numerosa, se é o caso.9.2.4 A acreditación do empadronamento/convivencia recabarase de oficio polo Departamento de Benestar Social.9.2.5 Xustificante do centro escolar no que conste que o alumnado para o que se solicita a bolsa está matriculado ou ten reserva de praza no centro para o curso 2015/2016.9.2.6 Xustificante do centro escolar, Anpa ou empresa adxudicataria do servizo do comedor escolar, no que conste ter praza ou reserva de praza para o curso 2015/2016, con indicación do prezo estimado do servizo de comedor.9.2.7 Informe da vida laboral completo e actualizado emitido pola Tesourería Xeral da Seguridade Social de cada un dos membros computables da unidade familiar. Só se admitirán aqueles que teñan una data como máximo de 1 mes anterior á data da convocatoria. As persoas que teñan a condición de empregados da Administración Pública e a súa vida laboral réxase por entidades distintas á Seguridade Social (Muface, ISFAS, etc.) deberán de presentar certificación que substitúa á vida laboral.9.2.8 No caso de que os maiores de 16 anos estean cursando estudos regrados presentarán certificado do centro de estudos no que se faga constar dita situación.9.2.9 No caso de incompatibilidade por cuestións laborais ou formativas cos tempos de comedor (das 14:00 ás 16:00 h), certificado da empresa ou persoa empregadora ou da entidade formativa, que así o acredite. Esta acreditación só se presentará no caso de solicitar bolsas, de carácter asistencial.9.2.10 No supostos de solicitude de bolsa/s para a conciliación da vida persoal, familiar e laboral, certificado de empresa ou da persoa empregadora, no que se faga constar a xornada laboral semanal e o seu horario, de cada un dos membros computables (pai, nai ou persoas que exerzan a tutela). Neste suposto, non será necesaria a presentación do certificado sinalado no parágrafo anterior.9.2.11 No caso de discapacidade: fotocopia da certificación do grao de discapacidade cunha procentaxe igual ou superior ao 33% ou, no seu caso, resolución ou certificado emitido pola Seguridade Social de pensión de incapacidade permanente nos graos de total, absoluta ou gran invalidez ou documentación acreditativa da condición de pensionista de clases pasivas cunha pensión de xubilación ou de retiro por incapacidade permanente para o servizo ou inutilidade.9.2.12 En caso de acollemento, copia da resolución administrativa, auto xudicial e/ou contrato de acollemento.9.2.13 En caso de existencia de violencia de xénero, nos últimos tres anos a contar desde a publicación desta convocatoria: acreditación da situación de violencia, segundo recolle o artigo 5 da Lei galega para a prevención e o tratamento integral da violencia de xénero (Lei 11/2007, do 27 de xullo) 9.2.14 No caso de familias monoparentais: 9.2.14.1) En caso de viuvez, certificado de defunción.9.2.14.2) En caso de separación ou divorcio: copia da sentenza xudicial e/ou convenio regulador onde conste a custodia do/a menor, así como os xustificantes bancarios das achegas económicas establecidas (e actualizadas) en dita sentenza.9.2.14.3) En caso separación de unións de feito con fillos recoñecidos no Libro de Familia: copia da sentenza de asignación da garda, cuostodia e alimentos, así como o xustificantes das achegas económicas establecidas (e actualizadas) en dita sentenza. De non achegarse ditos documentos entenderase que non existe separación de feito, polo que ambos os dous proxenitores deberán presentar todos os documentos laborais e económicos esixidos a cada membro da unidade familiar.9.2.14.4) En situacións de impago, nos casos 9.2.14.2 e 3) anteriores, presentarase copia da solicitude de execución da sentenza presentada perante o xulgado ou xustificante de inicio das actuacións. De non presentar dita documentación, considerarase que se está recibindo a contía por pensións compensatorias ou de alimentos establecida inicialmente, computando esas cantidades como ingresos efectivos.9.2.14.5) En caso de menores en situación de garda e custodia compartida: xustificantes de ingresos de ambos proxenitores.9.2.14.6) En caso de acollemento dos/as menores por resolución administrativa ou auto xudicial: copia do certificado do organismo competente e, no seu caso, contía da remuneración que se perciba.9.2.15 Impreso de autorización para a obtención de datos tributarios, exercicio fiscal 2013 de todas as persoas da unidade familiar maiores de 18 anos (anexo II). É obriga das familias estar ao corrente dos seus datos fiscais ante a Axencia Estatal de Administración Tributaria (AEAT) As persoas non obrigadas a declarar presentarán tamén esta autorización.9.2.16 Xustificantes de ingresos: 9.2.16.1) Traballadores en activo a) Traballadores por conta allea: Fotocopia das seis últimas nóminas b) Traballadores autónomos: Fotocopia dos xustificantes das cotizacións á Seguridade Social e liquidacións dos pagos fraccionados dos últimos 12 meses. (Teranse en conta como ingresos mínimos mensuais os da base de cotización á Seguridade Social) 9.2.16.2) Pensionistas a) Xustificante da pensión mensual b) As persoas perceptoras de pensións de incapacidade permanente total ou parcial deberán presentar a tarxeta de demandante de emprego actualizada.9.2.16.3) Demandantes de emprego con prestación/subsidio a) Certificación de prestacións do SEPE (antigo INEM) dos últimos 6 meses, con indicación da contía mensual que corresponda e período recoñecido. b) Fotocopia da tarxeta de demandante de emprego, que terá unha antigüidade mínima de 1 mes anterior á data da convocatoria.9.2.16.4) Demandantes de emprego sin prestación a) Certificado do SEPE de non percibir axuda. b) Fotocopia da tarxeta de demandante de emprego, que terá unha antigüidade mínima de 1 mes anterior á data da convocatoria.9.2.16.5) Perceptores/as de RISGA a) Xustificante da contía mensual actual. b) Copia do documento de notificación da concesión.9.2.16.6) Outras prestacións Certificados emitidos polas administracións públicas correspondentes (Xunta, Seguridade Social, etc) relativos a calquera outras prestacións: · Prestación por fillo/a a cargo · Pensións non contributivas · Salario da liberdade, etc. No caso de que algúns dos documentos requiridos non poidan presentarse por impedimentos legais ou administrativos, alleos ao solicitante, poderán substituirse para a súa acreditación, por unha declaración responsable. En ningún caso esta declaración responsable substituirá a documentos de obrigada presentación e que deban obrar en poder das persoas solicitantes. Cando coas solicitudes se presenten resgardos de ter solicitado algunha documentación necesaria para a tramitación do expediente, os documentos pendentes achegaranse, a través dos Rexistros municipais, en canto sexan recibidos e sempre antes de se redactar a proposta de resolución provisional. As solicitudes presentaranse, no prazo de 15 días naturais, contados a partir do seguinte á publicación da convocatoria no Boletín Oficial da Provincia. No suposto de que as solicitudes de iniciación non cumpran os requisitos establecidos nestas bases ou a documentación presentada fose incompleta, o Departamento de Benestar Social publicará no taboleiro de anuncios da Concellaría de Benestar Social e na páxina web do Concello www.santiagodecompostela.org a relación de interesados que deberán emendar a súa solicitude, para que no prazo de 10 días corrixan a falta ou acheguen os documentos preceptivos, indicándose que, se non o fixeran, se considerará que desistiron das súas peticións, previa resolución que deberá ser ditada nos termos previstos no artigo 42 da Lei 30/92, do 26 de novembro, de réxime xurídico das administracións públicas e do procedemento administrativo común. As solicitudes valoraranse segundo os seguintes baremos: As solicitudes de bolsas de carácter asistencial, valoraranse tendo en conta os aspectos sociais, laborais e económicos dos compoñentes da unidade familiar, que sumadas conformarán a puntuación final. A situación social do menor acreditarase, de ser o caso, mediante informe técnico emitido de oficio polo persoal do Departamento de Benestar Social, cando se precise obter máis datos da unidade familiar, ou cando, tras unha primeira valoración, se aprecien motivos de risco social para o menor ou menores · Situación de risco social da/do menor: 5 puntos. · Familia con carencia de recursos persoais, habilidades: 3 puntos.1. Enténdese por renda per cápita anual da unidade familiar, os ingresos netos anuais divididos polo número de membros da unidade familiar de convivencia prevista na Base 4 desta convocatoria.2. Nesta convocatoria, para os efectos de determinar a RPCA, teranse en conta a declaración da renda do exercicio fiscal de 2013 e os xustificantes de ingresos previstos na base 16. A renda familiar obterase por agregación das rendas de cada un dos membros computables que obteñan ingresos de calquera natureza.3. Para os efectos do cálculo da renda per cápita, computarán por dous os membros da unidade familiar que figurando na solicitude teñan unha discapacidade igual ou superior ao 33%, e acrediten unha pensión de incapacidade permanente nos graos de total, absoluta ou gran invalidez ou que teñan recoñecida a condición de pensionista de clases pasivas cunha pensión de xubilación ou retiro por incapacidade permanente para o servizo ou inutilidade.4. No caso de separación ou divorcio con custodia compartida acreditada mediante sentenza xudicial, as rendas de ambos os dous proxenitores incluiranse dentro do cómputo de renda familiar.5. No caso de familias monoparentais, terá a consideración de membro computable o novo cónxuxe ou persoa unida por análoga relación e as rendas desta incluiranse dentro do cómputo da renda familiar.6. Segundo o establecido nos artigos 38 e 42 da Lei 11/2007, do 27 de xullo, galega para a prevención e o tratamento integral da violencia de xénero no contorno familiar, quedarán excluídos del cómputo das rendas os ingresos do agresor, considerándose a familia como monoparental. IPREM (Indicador Público de Renda de Efectos Múltiples) anual para 2015 (BOE 315 do 30/12/2014): 12 pagas, 6.390,13 €/ano; 14 pagas, 7.455,14 €/ano. BAREMO ECONÓMICO: Renda familiar máxima/anual: 22.365,46 € Concederanse ata 50 bolsas de conciliación, por un importe de 40,00 €/mes. Para a concesión destas bolsas terase en conta, ademais da renda sinalada e os demais requisitos establecidos nesta convocatoria, o maior e menor número de horas da xornada laboral semanal, consonte os seguintes criterios: a) Actividade laboral cunha xornada semanal igual ou superior a 35 horas: 2 puntos por cada membro que cumpra a condición (pai, nai ou persoas que exerzan a tutela), no caso de familia monoparental a puntuación será de 4. b) Actividade laboral dunha xornada semanal de menos de 35 horas: 1 punto por cada membro que cumpra a condición (pai, nai ou persoas que exerzan a tutela) no caso de familia monoparental a puntuación será de 2. Para esta modalidade de bolsas de comedor, non serán de aplicación os criterios de valoración establecidos na base 12, agás a puntuación recollida nos apartados 5, 6 e 7 da base 12.1. A) desta convocatoria, polo que a puntuación máxima que se pode acadar para a obtención desta modalidade de bolsa é de 10 puntos. Concederanse bolsas por un importe equivalente ao 80% do prezo do comedor escolar sen que, en ningún caso, poidan superar o importe de 80,00 euros/bolsa, ás familias que obteñan maior puntuación, como resultado da suma dos baremos A), B) e C) do apartado anterior. As familias que obteñan unha puntuación inferior a 12 puntos, non terán dereito á bolsa. En todo caso, a concesión das bolsas estará suxeita á existencia do crédito orzamentario correspondente. En caso de empate no número de puntos obtidos e para adxudicar a bolsa terase en conta a puntuación acadada nos seguintes criterios: 1. Maior número de beneficiarios por solicitante. Terán preferencia as solicitudes para dous ou máis irmáns.2. Maior puntuación no apartado C), da base 12.1, situación económica da unidade familiar.3. Maior puntuación no apartado A), da base 12.1, situación social e laboral da unidade familiar.4. Maior puntuación no apartado A), da base 12.1, situación social do menor. Aquelas familias que obteñan unha puntuación de 12 o más puntos e, non resulten beneficiarias de bolsa de comedor ningunha, dado que a totalidade de bolsas concedidas ás familias con maior puntuación supere o crédito orzamentario asignado a esta convocatoria, quedarán en lista de agarda, que irá de maior a menor puntuación. Unha vez que se produza unha baixa, renuncia ou desistimento dunha bolsa concedida, dita bolsa concederase á familia en lista de agarda que teña maior puntuación, sempre que exista crédito orzamentario suficiente. Concederanse ata 50 bolsas, por importe de 40,00 euros/mes, a aquelas unidades familiares que obteñan maior puntuación, segundo os criterios de valoración establecidos na base 12.2 desta convocatoria. En caso de empate no número de puntos obtidos e para adxudicar a bolsa terase en conta a puntuación acadada nos seguintes criterios: 1. Maior número de beneficiarios por solicitante. Terán preferencia as solicitudes para dous ou máis irmáns.2. Maior xornada laboral. De persistir o empate, a orde de prioridade asignarase atendendo á renda per cápita da familia, adxudicándose as bolsas por orde inverso á magnitude de dita renda, xa que logo terase en conta a renda máis baixa. Aquelas familias que obtendo puntuación suficiente non resulten beneficiarias de bolsa de comedor ningunha, dado que a totalidade de bolsas concedidas ás familias con maior puntuación supere o crédito orzamentario asignado a esta convocatoria, quedarán en lista de agarda, que irá de maior a menor puntuación. Unha vez que se produza unha baixa, renuncia ou desistimento dunha bolsa concedida, dita bolsa concederase á familia en lista de agarda que teña maior puntuación, sempre que exista crédito orzamentario suficiente. As bolsas obxecto desta convocatoria tramitaranse en réxime de concorrencia competitiva, comparando as solicitudes presentadas e establecendo unha prelación entre elas, consonte os criterios de valoración establecidos nestas bases. A súa concesión corresponderá a unha Comisión Avaliadora, nomeada para tal efecto pola concelleira delegada da Área de Servizos Sociais, entre o persoal dos diferentes servizos da Área de Benestar Social, e da que formará parte como secretario, o vicesecretario municipal ou funcionario/a no que delegue. O/a secretario/a redactará a correspondente acta de cada sesión da comisión. O Departamento de Benestar Social será o órgano competente para a instrución do procedemento, que deberá verificar o cumprimento das condicións impostas nestas bases para adquirir a condición de beneficiaria, poderá pedir cantos informes estime necesarios para resolver, e fará constar que da información que obra no seu poder se desprende que as beneficiarias cumpren os requisitos necesarios para acceder ás bolsas. Rematada a instrución do procedemento, o expediente remitiráselle á antedita Comisión de Avaliación, quen avaliará as solicitudes, poñendo de manifesto os criterios utilizados, consonte os contidos nestas bases, e emitirá o seu informe, no que se concretará o resultado da avaliación. O órgano instrutor, á vista do expediente e do informe da antedita comisión, formulará a proposta de resolución provisional, que incluirá: a relación de todas as persoas solicitantes, os/as alumnos/as para os que se solicitan as bolsas, o centro ao que pertencen, o número de puntos acadados, o número de bolsas concedidas, no seu caso, e importe destas, coa indicación do seu estado de: concesión, denegación ou lista de agarda. No caso de denegación, farase constar algún dos seguintes motivos: 1. Solicitude presentada fóra de prazo.2. Non aporta a documentación requirida.3. Non están empadroados.4. Non consta a convivencia co/a menor ou menores.5. Matriculado/a nun centro privado sen concerto.6. Ingresos superiores ao máximo establecido.7. O/a alumno/a non está matriculado.8. O centro non conta con servizo de comedor. Dita resolución provisional publicarase no taboleiro de edictos da Concellaría da Área Servizos Sociais e na páxina web do Concello (www.santiagodecompostela.org), para os efectos de reclamacións, concedéndose un prazo de 10 días, a contar desde a data da publicación, para que as persoas interesadas poidan presentar as alegacións ou os documentos que estimen convenientes. Examinadas as alegacións polo órgano instrutor, sometaranse os expedientes á Comisión Avaliadora para que emita o seu informe, e de conformidade con este, formulará a proposta de resolución definitiva que se elevará á aprobación da Xunta de Goberno Local. A Xunta de Goberno Local ditará resolución motivada segundo o disposto nestas bases e consonte a proposta de resolución. O seu acordo porá fin á vía administrativa e publicarase, no taboleiro de anuncios da Concellaría da Área de Servizos Sociais e na páxina web do Concello. Dita publicación substituirá á notificación individual, nos termos que establecen os artigos 59.6 e 60 da Lei 30/1992, do 26 de novembro, de réxime xurídico das administracións públicas e do procedemento administrativo común, sen prexuízo do disposto no artigo 61, relativo á indicación de notificacións e publicacións. Exclusión dos listados: Cando a nai, titora ou representate legal teñan a condición de vítima de violencia de xénero, e consideren que non se recolla na publicación das listaxes o centro escolar ao que pertence o alumnado beneficiario, deberán de solicitalo expresamente na solicitude. Esta situación acreditarase mediante a orde de protección ou calquera outro dos medios previstos no artigo 5 da Lei 11/2007, do 27 de xullo, galega para a prevención e o tratamento integral da violencia de xénero. Calquera incidencia sobrevida que se produza despois da resolución desta convocatoria (cambio de centro escolar, renuncia.) resolverase pola Xunta de Goberno Local, previa presentación da solicitude e a documentación que acredite dita incidencia no Rexistro Xeral do Concello ou en calquera dos rexistros auxiliares previstos na base 9. O traslado de centro escolar ao longo do curso dentro do municipio non supón para o alumnado beneficiario a perda da bolsa, sempre e cando, no novo centro exista dispoñibilidade de praza. As bolsas de comedor concedidas a través desta convocatoria serán compatibles con outras axudas ou subvencións, para a mesma finalidade, procedentes de calquera outra administración ou de entes públicos nacionais, da Unión Europea ou de organismos internacionais, sempre que o importe total de todas elas non supere o custo total do servizo de comedor escolar correspondente. O Concello de Santiago aboará mensualmente as contías das bolsas concedidas ás entidades colaboradoras, previa autorización da nai/pai/titor/a ou persoa acolledora, no momento de formalizar a súa solicitude, debendo as familias beneficiarias aboar mensualmente a diferenza sobre o custo de comedor que lles corresponda, da forma que aquelas sinalen. A contía das bolsas de comedor pagarase a mes vencido á conta bancaria da entidade colaboradora (centro escolar, Anpa ou empresa adxudicataria do servizo de comedor). Unha vez finalizado o curso, a entidade colaboradora certificará a utilización do servizo de comedor durante todo ou parte do curso escolar, polo alumnado beneficiario, así como a aplicación dos fondos recibidos ao pago dos servizos de comedor e deberá presentalo antes do 1 de xullo de 2016 no Rexistro Xeral do Concello ou en calquera dos rexistros auxiliares previstos na base 9 desta convocatoria.1. Procederá a revogación das bolsas de comedor concedidas nos seguintes supostos: a) Non destinar a bolsa á finalidade para a que foi concedida. b) Incumprimento por parte do/a beneficiario/a da bolsa de calquera das obrigas, requisitos, condicións e demais circunstancias que motivaron o seu outorgamento. c) A ocultación de información se esta motivou a concesión da bolsa de comedor. d) A falla de asistencia inxustificada continuada e/ou intermitente ao centro escolar e ao comedor durante 15 días naturais. e) O incumprimento polo alumnado das normas establecidas, para o servizo de comedor, polo centro educativo ao que pertenza. Estas circunstancias darán lugar á revogación total ou parcial das cantidades percibidas máis os correspondentes xuros de demora, sen menoscabo das sanción que, de ser o caso, resulten esixibles.2. Todas as demais causas de reintegro que contén o título II, da Lei 38/2003, do 17 de novembro, xeral de subvencións.3. Tanto as causas coma o procedemento de reintegro, infraccións e sancións rexerase polas disposicións xerais sobre procedementos administrativos contidas na Lei 30/1992, sen prexuízo das especialidades que establece a normativa vixente en materia de subvencións públicas. Contra as presentes bases e cantos actos administrativos se deriven das mesmas, os interesados poderán interpoñer os recursos previstos no Título VII da Lei 30/1992, do 26 de novembro, de réxime xurídico das administracións públicas e do procedemento administrativo común ou calquera outro adecuado a dereito. Santiago de Compostela, 30 de abril de 2015 A concelleira da Área de Servizos Sociais María José Corral López Decreto da Alcaldía núm.4867/2014, do 9 de xullo. BOP núm.145, do 01/08/2014